b'\n_START_ARTICLE_\nRi\xc4\x8dardas \xc5\xa0lepavi\xc4\x8dius\n_START_PARAGRAPH_\nRi\xc4\x8dardas \xc5\xa0lepavi\xc4\x8dius (g. 1970 m. baland\xc5\xbeio 7 d. Plung\xc4\x97je) \xe2\x80\x93 Lietuvos diplomatas, Lietuvos ambasadorius Italijoje (nuo 2017 m.).\n_START_SECTION_\nBiografija\n_START_PARAGRAPH_\n1988 m. baig\xc4\x97 Plung\xc4\x97s 5-\xc4\x85j\xc4\x85 vidurin\xc4\x99 mokykl\xc4\x85, 1994 m. \xe2\x80\x93 Vilniaus universiteto Gamtos moksl\xc5\xb3 fakultet\xc4\x85. 1992\xe2\x80\x931994 m. kartu mok\xc4\x97si VU Tarptautini\xc5\xb3 santyki\xc5\xb3 ir politikos moksl\xc5\xb3 institute._NEWLINE_1993\xe2\x80\x931996 m. buvo Lietuvos u\xc5\xbesienio reikal\xc5\xb3 ministerijos NVS \xc5\xa1ali\xc5\xb3 skyriaus tre\xc4\x8diuoju, antruoju ir pirmuoju sekretoriumi. 1996\xe2\x80\x931998 m. dirbo Maskvoje, Lietuvos ambasados pirmuoju sekretoriumi. 1998\xe2\x80\x932001 m. buvo Lietuvos Generalinis konsulas Kaliningrade._NEWLINE_2001\xe2\x80\x932003 m. dirbo URM Vidurio Europos \xc5\xa1ali\xc5\xb3 skyriaus patar\xc4\x97ju, 2003\xe2\x80\x932005 m. prezidento patar\xc4\x97jo pavaduotojo patar\xc4\x97ju._NEWLINE_2005\xe2\x80\x932008 m. buvo Lietuvos ambasados Turkijos Respublikoje patar\xc4\x97jas, ministras patar\xc4\x97jas (2006\xe2\x80\x932007 m. tuo pat metu \xe2\x80\x93 laikinasis reikal\xc5\xb3 patik\xc4\x97tinis Azerbaid\xc5\xbeane)._NEWLINE_2008 m. gr\xc4\xaf\xc5\xbeo \xc4\xaf Lietuv\xc4\x85, buvo URM Administracinio departamento direktoriaus pavaduotojas, 2009 m. \xe2\x80\x93 \xc5\xa1io departamento direktorius.  Nuo 2011 m. nuolatinio Lietuvos atstovo ES pavaduotojas (Briuselyje). 2014-2017 m. vadovavo URM Personalo departamentui._NEWLINE_Nuo 2017 m. rugpj\xc5\xab\xc4\x8dio 1 d. - Lietuvos Respublikos nepaprastasis ir \xc4\xafgaliotasis ambasadorius Italijos Respublikoje, Maltos ir San Marino Respublikose bei Lietuvos nuolatinis atstovas prie Jungtini\xc5\xb3 Taut\xc5\xb3 maisto ir \xc5\xbeem\xc4\x97s \xc5\xabkio organizacijos. Turi nepaprastojo pasiuntinio ir \xc4\xafgaliotojo ministro diplomatin\xc4\xaf rang\xc4\x85.'